62019CO0483_INF
Unionin tuomioistuimen määräys (kahdeksas jaosto) 11.12.2019 – Ville de Verviers
(asia C-483/19) (
1
)
(Ennakkoratkaisupyyntö – Unionin tuomioistuimen työjärjestyksen 99 artikla – Sosiaalipolitiikka – Direktiivi 1999/70/EY – Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemä määräaikaista työtä koskeva puitesopimus – 2 lauseke – Puitesopimuksen soveltamisala – Jäsenvaltioiden mahdollisuus päättää, että sopimusta ei sovelleta ammatilliseen peruskoulutukseen liittyvään työharjoittelusuhteeseen ja oppisopimusjärjestelyihin sekä työsopimuksiin ja työsuhteisiin, jotka on tehty valtion tai valtion tukeman erityisen ammatillisen koulutus- tai uudelleenkoulutusohjelman taikka työelämään siirtymistä koskevan ohjelman puitteissa – Seuraukset)
1.
Ennakkoratkaisukysymykset – Vastaus, joka on selvästi johdettavissa oikeuskäytännöstä – Työjärjestyksen 99 artiklan soveltaminen
(SEUT 267 artikla; unionin tuomioistuimen työjärjestyksen 99 artikla)
(ks. 18 ja 19 kohta)
2.
Sosiaalipolitiikka – Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemä määräaikaista työtä koskeva puitesopimus – Direktiivi 1999/70 – Soveltamisala – Kansallisessa lainsäädännössä tai käytännössä määritelty työsopimus tai työsuhde – Kansallinen lainsäädäntö, jolla tietty sopimustyyppi suljetaan direktiivin soveltamisalan ulkopuolelle – Hyväksyttävyys – Edellytys – Velvollisuutta toteuttaa kansallisia toimenpiteitä, joilla tähän sopimustyyppiin kuuluville työntekijöille taataan puitesopimuksen tavoitteiden kunnioittaminen, ei ole
(Neuvoston direktiivin 1999/70 liitteen 2 lausekkeen 1 kohta ja 2 kohdan b alakohta)
(ks. 21–26 ja 29 kohta sekä määräysosa)
Ratkaisu
Määräaikaista työtä koskevan puitesopimuksen, joka on tehty 18.3.1999 ja joka on EAY:n, UNICE:n ja CEEP:n tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY liitteenä, 2 lausekkeen 2 kohdan b alakohtaa on tulkittava siten, ettei se ole esteenä sille, että kansallinen lainsäätäjä, joka sille tässä säännöksessä annetun mahdollisuuden mukaisesti on päättänyt, ettei kansallista lainsäädäntöä, jolla pannaan täytäntöön direktiivi 1999/70 ja puitesopimus, sovelleta tiettyyn sopimustyyppiin, tai jättänyt soveltamatta kansallisia toimenpiteitä, joilla puitesopimuksen tavoitteiden noudattaminen taataan tähän sopimustyyppiin kuuluville työntekijöille.
(
1
)	EUVL C 288, 26.8.2019.